**Kommissorium for DSOGs professorkollegium**

Formål:

Professorkollegiet har det overordnede ansvar for at fremme den præ- og postgraduate interesse for forskning i specialet gynækologi og obstetrik og har ansvar for at fremme formidling af forskningsresultater internt i specialet og udadtil i samfundet. I samarbejde med DSOGs øvrige udvalg har professorkollegiet ansvar for at fremme den evidensbaserede præ- og postgraduate uddannelse inden for specialet.

Sammensætning:

Alle professorer med virke inden for specialet gynækologi og obstetrik, som enten kvalificerer som ordinære medlemmer af DSOG eller er ekstraordinære medlemmer af DSOG, er medlemmer af professorkollegiet. Professorkollegiet nedsætter hvert 2. år et ledelsesforum bestående af 4-6 medlemmer. Ledelsesforum konstituerer sig med en formand og en næstformand.

Professorkollegiet har følgende specifikke opgaver:

1. At fremme den prægraduate interesse for forskning i specialet. Professorkollegiet formulerer en strategi for dette.
2. At fremme den postgraduate interesse for forskning i specialet. Professorkollegiet formulerer en strategi for dette.
3. At opsøge, kommentere og formidle nye forskningsresultater af særlig interesse for selskabets medlemmer. Professorkollegiet formulerer en strategi for dette.
4. At fremme og ajourføre den prægraduate undervisning i specialet.
5. At fremme den postgraduate undervisning i specialet i samarbejde med DSOGs undervisnings- og efteruddannelsesudvalg.
6. At fremme den generelle faglige udvikling i specialet.
7. At rådgive DSOGs bestyrelse, hvis en sådan rådgivning ønskes, og at bistå bestyrelsen ved udarbejdelse af høringssvar.
8. At nedsætte styregruppe for ”Konsortium for multicenterstudier inden for gynækologi og obstetrik.” Styregruppen nedsættes ved opslag på DSOGs hjemmeside, og professorkollegiet nedsætter et bedømmelsesudvalg. Tvister i konsortiets styregruppe indbringes for professorkollegiet.

Årsrapport:

Ledelsesforum udarbejder en årsrapport forud for den årlige ordinære generalforsamling.

Økonomi:

DSOG afholder udgifterne til rejser og fortæring i forbindelse med udvalgets møder. Budgetrammen fastlægges på den årlige generalforsamling. Medlemmer af professorkollegiet kan ad hoc ansøge DSOG om tilskud til dækning af udgifter i forbindelse med deltagelse i møder og kongresser inden for udvalgets arbejdsområder, i det omfang møderne skønnes af særlig relevans for professorkollegiets arbejde.

DSOG 4. april 2019